Uwch Gynghrair Armenia

Uwch Gynghrair Armenia (Armeneg: IBank Հայաստանի Պրեմիեր Լիգա, a adnabyddir fel Uwch Gynghrair Armenia IBank am resymau nawdd) yw'r brif gystadleuaeth bêl-droed yn Armenia. Rhwng 1936 a 1991, cynhaliwyd y gystadleuaeth fel twrnamaint rhanbarthol o fewn yr Undeb Sofietaidd. Yn dilyn annibyniaeth Armenia, mae Ffederasiwn Pêl-droed Armenia wedi bod yn awdurdod llywodraethu'r gynghrair. Dros y blynyddoedd, mae'r gynghrair wedi datblygu i fod yn gynghrair fechan sy'n cynnwys deg tîm. Sefydlwyd yr Uwch Gynghrair yn 1992. Mae enillydd y gynghrair yn cael lle yn rownd ragbrofol gyntaf Cynghrair Pencampwyr UEFA.

Timau 
Mae'r uwch gynghrair yn cynnwys deg tîm. Ar gyfer tymor 2012/13, newidiwyd gweithrediadau gêm i amserlen hydref-gwanwyn sy'n arferol yn Ewrop gan gywnnwys Cymru, wedi cyfnod pan oedd y tymor gael ei chwarae dros y flwyddyn galendr (fel arfer o fis Mawrth i fis Hydref).

Clybiau yng Nghynghrair Uchaf Armenia 2023/24
Roedd 7 o'r 10 tîm yn yr Uwch Gynghrair wedi eu lleoli yn y brifddinas, Yerevan. Dim ond Noah (yn Armavir), Van (yn Charentsavan) a Shirak Gyumri (dinas Gyumri) sydd y tu allan i'r brifddinas. Mae hyn gyda'r nifer dwyaf o brif glybiau o'r brifddinas mewn unrhyw aelod o UEFA - efallai y mwyaf dwys tu hwnt i'r meicro wledydd.

 FC Urartu Yerevan (pencampwr)
 FC Pyunik Yerevan
 FC Ararat-Armenia
 FC Ararat Yerevan
 FC Alashkert Martuni
 BKMA Yerevan
 FC Noah Yerevan
 FA Van
 FC Shirak Gyumri
 FC Gorllewin Armenia (esgynwyd)

Trefn
Mae enillwyr yr Uwch Gynghrair yn cymhwyso ar gyfer Cynghrair y Pencampwyr UEFA. Mae'r timau sy'n ail a thrydydd yn cyrraedd rownd ragbrofol gyntaf Cynghrair Cynhadledd Europa UEFA ('UEFA Europa Conference League'). Mae enillwyr Cwpan Armenia hefyd yn cymryd rhan yno. Os ydyn nhw eisoes wedi cymhwyso ar gyfer cystadleuaeth Ewropeaidd trwy’r gynghrair, mae’r lle hwn yn disgyn i'r tîm sydd bedwerydd yn y gynghrair.

 Pencampwyr 
 Safle  Clwb  Teitl  Tymor 1.  Pyunik Yerevan  15  1992*, 1996, 1997, 2001, 2002, 2003, 2004, 2005, 2006, 2007, 2008, 2009, 2010, 2015, 2022 2.  Shirak Gjumri  4  1992*, 1994, 1999, 2013 Alashkert Martuni  2016, 2017, 2018, 2021 4.  Araks Ararat  2  1998, 2000 Urartu Yerevan  2014, 2023 Ararat-Armenia  2019, 2020 7.  Ararat Yerevan  1  1993 Yerevan  1997 Ulisses Yerevan  2011
 noder * Ym 1992 cynhaliwyd y bencampwriaeth mewn dau grŵp. Daeth enillwyr y ddau grŵp yn bencampwyr.
 Nid yw timau mewn italig yn bodoli mwyach

Newid enwau
Cafwyd hanes o newid enwau clybiau mwyaf adnabyddus y wlad.
Homenetmen Yerevan yw hen enw Pyunik Yerevan.
 Tsement Ararat yw hen enw Araks Ararat
 Banants yw hen enw Urartu

Noddwyr
 VBET Uwch Gynghrair Armenia (2020-2022)
 Uwch Gynghrair Fastex Armenia (2022-2023)
 Uwch Gynghrair Armenia IBank (2023-presennol)

Cyfeiriadau

Dolenni allanol
 Gwefan swyddogol yr Uwch Gynghrair (Armeneg, Rwsieg, Saesneg)
 FIFA.com: Tabl
 RSSSF: Tymhorau pêl-droed Armenia
 ArmFooball.com  Gwefan pêl-droed Armenia

Categori:Armenia
Categori:Pêl-droed yn Armenia